stanford-oval/wikipedia huggingface dataset:
שבא סלהוב

| --- | --- |
אין תמונה חופשית
 לידה:  31 בדצמבר 1963 (בת 60) קריית עקרון, ישראל 
 מדינה:  ישראל 
 עיסוק:  משוררת, מסאית, סופרת ומבקרת אמנות
 שפות היצירה:  עברית 
 בן זוג:  ערן גורדין, פסיכולוג קליני
 פרסים והוקרה:  פרס עמיחי לשירה (תשס"ד)
 
שְׁבָא סַלְהוּב (נולדה ב-31 בדצמבר 1963) היא משוררת, מסאית, סופרת ומבקרת אמנות ישראלית.
ביוגרפיה

סלהוב נולדה במשפחה דתית בקריית עקרון להורים שעלו מלוב. למדה בפנימייה של בית הספר התיכון על שם מיי בויאר בירושלים, אך עזבה לפני סיום הלימודים והשלימה את לימודיה בתיכון רון בתל אביב.
שירתה בצה"ל ככתבת בשבועון "במחנה". לאחר השירות הצבאי הייתה כתבת במקומון 'תל אביב' ואחר כך כתבת תרבות בעיתון "חדשות". בשנת 1986 החלה ללמוד במחלקה לקולנוע של בית הספר "בית צבי", אחר כך למדה לתואר שני בחוג לפילוסופיה יהודית באוניברסיטת תל אביב. במקביל החלה לכתוב מאמרים לקטלוגים של תערוכת וספרי אמנות.
בשנת 1990, בעקבות התאבדותו של ידיד, החלה לכתוב סדרה של סיפורים קצרים, שיצאו לאור בספר "עונת המשוגעים". ספר השירים הראשון שלה, "עיר ונשיה", נכתב בעקבות ביקור בעיר ונציה ויצא לאור בשנת 2003. על הספר זכתה לפרס עמיחי לשירה (תשס"ד).
נשואה לערן גורדין, פסיכולוג קליני.
ספריה

עונת המשוגעים (ספרית מעריב, 1996), ספר פרוזה (סיפורים קצרים).
מסע האותיות של תמרה (הד ארצי, 2000), ספר ילדים.
עיר ונשיה (כתר, 2003).
מה יש לך, אסתר (כתר, 2005), רומאן בעריכת שמעון אדף.
תורת החיתוכים (הוצאת דברי-ם, 2011), ספר שירה.
מסות על אמנות ויהדות, (הוצאת רסלינג, 2017).
לקריאה נוספת

קציעה עלון, שושנת המרי השחורה: קריאות בשירה מזרחית, משרד הביטחון – ההוצאה לאור, 2014, הפרק "שבא סלהוב וחביבה פדיה: המזרח והכמיהה לתיקון פוליטי ורוחני", עמ' 66–83.
הערות שוליים

1 2 3  דליה קרפל, מחוץ לנתיב האובדן, באתר הארץ, 29 באפריל 2003
↑  מרב יודילוביץ', הזוכים בפרס יהודה עמיחי: רוני סומק ושבא סלהוב, באתר ynet, 20 באפריל 2004
↑  לילך לחמן, אל אם ארץ טבועה, באתר הארץ, 20 בספטמבר 2004
↑  ביקורות:
נעמה גרשי, למי אפשר לספר את הסיפור הזה?, באתר הארץ, 6 בפברואר 2006
  רז יובן, הכל אודות אמא, באתר "ידיעות אחרונות", 7 בפברואר 2006
↑  ביקורות:
ארז שוייצר, קדיש למלאך שגורש, באתר הארץ, 23 בנובמבר 2011
אלי הירש, שבא סלהוב, תורת החיתוכים, ידיעות אחרונות, מוסף 7 לילות, 2 בדצמבר 2011
↑  ביקורות:
 שאול סתר, שבא סלהוב מנסחת כתב מאבק, באתר הארץ, 27 באפריל 2017
 לילך לחמן, לקרוא את מה שלא נכתב, באתר הארץ, 29 במאי 2017
מלוא מובן האופק: על הספר לשבא סלהוב "מסות על אמנות ויהדות" מתי שמואלוף ב"עיתון 77", 13 במרץ 2018
| --- | --- |
בקרת זהויות :  NLI: 987007302494105171  BnF: cb162301963 (data)  GND: 134242319  ISNI: 0000 0000 8093 0128  LCCN: nr97038382  SUDOC: 191876054  VIAF: 13523769   WorldCat (עם VIAF): 13523769
שורש 11

שורש 11, או רוּ בּוּ (בסינית: 入部, פיניין: Rùbù) הוא השורש האחד-עשר של הכתב הסיני. פירושו "להיכנס" או "להצטרף" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.
במילון קאנגשי יש 28 תווים (מתוך 49,030) שניתן למצוא תחת שורש זה.
התפתחות

השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 入
+1: 兦 (=亡 -> 亠)
+2: 內
+3: 㒰, 㒱
+4: 㒲, 全
+5: 㒳 (=兩), 㒴
+6: 兩
+7: 兪קאנגשי (=俞 -> 人)
לקריאה נוספת

Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.
Leyi Li: “Tracing the Roots of Chinese Characters: 500 Cases”. Beijing 1993, ISBN 978-7-5619-0204-2
KangXi:  page 125, character 32
Dai Kanwa Jiten: character 1415
Hanyu Da Zidian: volume 1, page 102, character 1
Dae Jaweon: page 266, character 18
רוי ספייסר

רוי גודפרי בולן ספייסר
רוי גודפרי בולן ספייסר (באנגלית: Roy Godfrey Bullen Spicer;‏ 1889–1946) היה מפקד משטרת המנדט בארץ ישראל בראשית מאורעות תרצ"ו-תרצ"ט.
הערות שוליים

↑  חיים ארלוזורוב, יומן ירושלים, אוגוסט 1931, באתר פרויקט בן-יהודה
↑  בן-ציון דינור (עורך ראשי), ספר תולדות ההגנה, הוצאת מערכות, 1972-1955, חלק שני, עמ' 503
↑  העתונאים במשטרה - המשך, דבר, 15 בדצמבר 1932
↑  י. שוכמן, תקופת ספייסר במשטרת ארץ-ישראל, דבר, 29 בדצמבר 1937
↑  חיים קאופמן, ראשיתו של הכדורגל העברי בארץ ישראל בתנועה - כתב עת למדעי החינוך, כרך ח' חוברת 1 - 2 (2006), אתר המכללה האקדמית בוינגייט
| המנדט הבריטי משטרת המנדט |
| --- | --- | --- |
| מפקדי המשטרה | פרסי בראמלי • הנרי טיודור • ארתור סטיבן מאברוגורדאטו • רוי ספייסר • אלן סונדרס • ג'ון מורי ריימר-ג'ונס • ויליאם ניקול גריי |  |
| יחידות צבא ומשטרה קשורות | המשטרה המעולה • הז'נדרמריה הבריטית • חיל הספר העבר-ירדני • משטרת היישובים העבריים • כלניות • מחלקת החקירות הפליליות של משטרת המנדט • משטרת תל אביב • המשטרה הניידת • הנוטרים • המשמר הנע • משמר הרכבת |  |
| אישים | אברהם זלינגר • תומאס ג'יימס וילקין • ריימונד אוסוואלד קפראטה • הרברט דאוביגין • רוי פאראן • ג'פרי מורטון • דאגלס דאף • צ'ארלס טיגארט • פאיז ביי אל-אידריסי‎ • הנרי טיודור • ויליאם דובי • ברנרד פרגוסון • שלמה שיף • דוד תדהר • חביב כנען • גרו גרא • ירחמיאל ירון |  |
| אירועים בולטים | מאורעות תר"פ • מאורעות תרפ"א • מאורעות תרפ"ט • מאורעות אוקטובר 1933 • המרד הערבי הגדול • מבצע עוגן • סטרומה • השבת השחורה • אקסודוס (אוניית מעפילים) • המצור על גבעת חיים • פרשת הרצח בחולות תל נוף • רצח ארלוזורוב |  |
| מבנים ואתרים | מגרש הרוסים • בווינגרד • מצודות טיגארט • גדר הצפון |  |
המנדט הבריטי • משטרת ישראל • פורטל היישוב
רוז'י בארשוני

| --- | --- |

רוז'י בארשוני בסביבות 1928
 לידה:  5 ביוני 1909 בודפשט, האימפריה האוסטרו-הונגרית 
 פטירה:  23 במרץ 1977 (בגיל 67) וינה, אוסטריה 
 שם לידה:  Sonnenschein Róza 
 מקום קבורה:  בית הקברות דבלינג 
 בן או בת זוג:  אוסקר דנש 
 
רוז'י בארשוני ובעלה אוסקר דנש באופרטה של פאל אברהם "נשף בסאבוי"
מיהאי אייזמן: אני ואחי הקטן. (תיאטרון האופרטה של בודפשט, 1934)
רוז'י בארשוני (במקור רוזה זוננשיין, בהונגרית: Bársony Rózsi; בודפשט, 5 ביוני 1909 – וינה, 28 במרץ 1977) הייתה שחקנית יהודייה-הונגרייה.
ביוגרפיה

רוז'י זוננשיין התחילה את הקריירה שלה כשחקנית ילדה, ואחר כך למדה משחק בבית הספר למשחק של סידי ראקושי. בין השנים 1925–1931 הייתה שחקנית של תיאטרון קיראי. תחילה הייתה חברת מקהלה, ואחר כך קיבלה תפקידים קטנים או גדולים יותר. בשנת 1929 הופיעה גם בתיאטרון ההונגרי עם בעלה, אוסקר דנש (מקודם: דויטש). הם יצאו ביחד למסע הופעות אירופאי ואמריקאי בשנת 1932 וזכו להצלחה בעיקר עם אופרטות הונגריות ובמיוחד עם האופרטה של פאל אברהם "נשף בסאבוי". בשנת 1934 שיחקה בארשוני בתיאטרון האופרטה של בודפשט, בשנת 1935 שוב בתיאטרון ההונגרי, בשנת 1936 שוב בתיאטרון האופרטה של בודפשט ובשנים 1936–1937 בתיאטרון קיראי, בשנת 1938 עבדה ב"תיאטרון שדרת אנדראשי" (Andrássy úti Színház). בתקופת מלחמת העולם השנייה היא לא יכלה להופיע בשל יהדותה והחוקים האנטי-יהודיים, (במיוחד החוק היהודי השני והחוק היהודי השלישי) אחרי המלחמה בשנת 1945 עלתה על במה רק לעיתים רחוקות. היא התיישבה בווינה ב-1948, שיחקה לעיתים קרובות בהונגריה בשנות ה-60 של המאה ה-20. הופיעה בעיקר בטלוויזיה ועל במות חוץ פתוחות.
תפקידיה העיקריים

מספר הופעות הבכורה שלה שנרשמו במאגר התיאטרון: 2
בז'י (בלה זרקוביץ: הכינור שלי נשבר)
איציקה (פאל אברהם: ויקטוריה)
זיזי (לאיוש לאייטאי: האם החכמה)
שטפי (אלברט סירמאי: אלכסנדרה)
דייזי פארקר (פאל אברהם:נשף בסאבוי)
קאטו (מיהאי אייזמן: אני ואחי הקטן)
גינגי (פאל אברהם: 3 : 1 לטובת האהבה)
פילמוגרפיה > סרטים הונגריים

שתיקה קטלנית (1918)
האחות מריה (1929)
הנוכל הקשיש (1932)
נשף בסאבוי (1934)
תנו מקום לקשישים (1934)
שלום, בודפשט! (1935)
הבעל הנושך (1937)
ויקי (1937)
3 : 1 למען האהבה (1937)
שום דבר לא קרה.... (סרט טלוויזיה)
פילמוגרפיה > סרטים גרמניים

Ein Toller Einfall (1932)
Ein Bißchen Liebe für Dich (1932)
Walzerkrieg (1933)
Liebe muß verstanden sein (1933)
Salto in die Seligkeit / Ein sonntag im sommer in Wien (1934)
Ende schlecht, alles gut (1934)
Dschainah, das Mädchen aus dem Tanzhaus (1935)
Die entführte Braut (1938)
Scherben bringen Glück (1957)
Antónia (1965)
הנצחתה

בעלה השני, אחרי מות אוסקר דנש בעלה הראשון, ג'ורי שוסטק, ייסד את פרס "טבעת הזיכרון של בארשוני רוז'י", פרס כבוד, שהזוכה בו נבחר אחת לשנתיים מאז 1981 בהצבעה חשאית, והפרס מוענק ביום האופרטה ההונגרי (מאז 2002, הפרס מוענק ב-24 באוקטובר ביום ההולדת של אמריך קלמן).
הערות שוליים

↑  "Mai születésnapos: Bársony Rózsi, a világhírű és fájdalmas történetű zsidó operettszínész | Mazsihisz". mazsihisz.hu (בהונגרית).
↑  שאילתא מ-31 באוקטובר 2011
↑  http://jelesnapok.oszk.hu/prod/unnep/a_magyar_operett_napja
| --- | --- |
בקרת זהויות :  GND: 134321936  ISNI: 0000 0001 1926 1006  LCCN: n97867580  MusicBrainz: 44b6acf5-193b-4d1f-9c4d-cd1518ebd3d4  VIAF: 63310620   WorldCat (עם VIAF): 63310620
רוז'ה רובוטה

| --- | --- |

 לידה:  1921 צ'חאנוב, רפובליקת פולין 
 הוצאה להורג:  6 בינואר 1945 (בגיל 24 בערך) מחנה ההשמדה בירקנאו, גרמניה הנאצית 
 מדינה:  פולין 
 מקום מגורים:  צ'חאנוב 
 
רוז'ה רובוטה (1921 או 1923 – 6 בינואר 1945), הייתה חברת ההתארגנות המחתרתית במחנה ההשמדה אושוויץ שהוצאה להורג בשל חלקה במרד הזונדרקומנדו שפרץ ב-7 באוקטובר 1944.
קורות חיים

נולדה בעיר צ'יחאנוב שבמחוז מזוביה בצפון מזרח פולין למשפחה מהמעמד הבינוני. היו לה אח ואחות וככל הנראה, כל משפחתה נספתה בשואה. בגיל 16 הצטרפה לתנועת הנוער "השומר הצעיר" ועם פרוץ מלחמת העולם השנייה הצטרפה למחתרת של תנועה זו. ב-1942 גורשה למחנה אושוויץ. בתחילה עבדה במחסן הבגדים במחנה, שהיה סמוך לקרמטוריום III בו נשרפו גופות הנרצחים בתאי הגזים. באוגוסט 1942 הועברה למחנה בירקנאו.
השתתפותה במרד הזונדרקומנדו

רוז'ה רובוטה הצטרפה למחתרת באושוויץ לצד חברים שהכירה מתנועת הנוער בעיירתה. בהמשך גייסה למחתרת נשים שעבדו במפעל "וייכסל מטאל אוניון ורקה" (Weichsel Metall Union Werke), בו הייתה גם מחלקה לייצור אבק שרפה, בגרמנית: "Pulverraum" (ובתעתיק עברי: "פולוורראום"). 

שניים מחברי המחתרת, ישראל גוטמן ויהודה לאופר, קיבלו הוראה להביא מהמקום בו עבדו חומר נפץ לקראת ההתקוממות במחנה. הם התקשו לעשות זאת, מפני שהתנועה בתוך בית חרושת זה הייתה אסורה ובמקום בו עסקו בחומרי הנפץ עבדו אסירות יהודיות. באמצעות אחת החברות במחתרת יצרו קשר עם הנשים שעבדו שם. בין היתר עבדו במפעל אסתר וייסבלום, אנה היילמן, רוז מת', רגינה ספירשטיין אלה גרטנר, הדסה זלוטניצקה, מרתה בינדיגר, גניה פישר, אינגה פרנק ואילזה ואנטיצ'קה. אחד החברים נשלח לבירנקאו כדי לגייס את רובוטה למשימה זו וכדי שהיא תשכנע את הנשים לתת את הסכמתן להוציא חומר נפץ מבית החרושת ולמסור אותו לידי המחתרת. 

רובוטה הייתה אחראית על איסוף אבק שרפה שנאסף על ידי האסירות האחרות, הסתרתו והעברתו לחברים אחרים במחתרת. אבק השריפה, בכמות של בין כפית אחת לשלוש כפיות ביום, נאגר כדי ליצור מטענים מאולתרים שנועדו לפיצוץ תאי הגזים על ידי אסירי הזונדרקומנדו. כמעט מדי יום ביומו, העבירו האסירות בנושאי אוכל בעלי תחתית כפולה כמויות קטנות של חומר נפץ.
חסרי ישע ללא כל תקווה, החלטנו לעצור ולו אך במקצת את מכונת ההרס. אז התארגנה קבוצת נערות, שהיו מוכנות להקריב את חייהן למטרה נעלה זו, לעצור ולהאיט בכמה שאפשר את מכונת המוות...
במהלך התקוממות הצליחו האסירים להרוג ארבעה אנשי אס אס ולפוצץ את גג קרמטוריום III. בחקירות שערכו הגרמנים לאחר דיכוי המרד, נתפסה רובוטה יחד עם שלוש מחברותיה, אלה גרטנר, אסתר וייסבלום ורגינה ספירשטיין. למרות חקירות רבות ועינויים קשים הן לא הסגירו פרטים על משתתפים נוספים בהתקוממות. באחד הלילות התגנב לתאה של רובוטה האסיר נח זבלודוביץ. לפי עדותו של ישראל גוטמן, היא אמרה לו שאין לחברי המחתרת ממה לחשוש, היא לא תגלה דבר, כי ימשיכו במלאכה וכי היא יודעת על מה היא עומדת למות. היא נתנה לזבלודוביץ פיסת נייר עליה כתבה זאת.
הוצאתה הפומבית להורג

ב-6 בינואר 1945, שלושה שבועות לפני שחרור מחנה אושוויץ על ידי הצבא האדום, הוצאה רובוטה להורג בתלייה בחצר המחנה, יחד עם שלוש חברותיה. ארבע הנשים הוצאו להורג בפומבי ואסירות אחרות היו עדות לו. על פי חלק מהעדויות, צעקה לפני מותה: "נקמה!".
הנצחה

סיפורה של רוז'ה רובוטה לא היה ידוע בארץ לפני משפט אייכמן, אז סיפר עליה ישראל גוטמן בעדותו. ברשימותיו ממשפט אייכמן הזכיר אותה חיים גורי וכך גם עיתונאים אחרים בדיווחיהם מאולם המשפט. היעדרה של הנצחה כזו לפני 1961 עוררה את תשומת לבה של רבקה גורפיין, שתהתה מדוע אין מפרסמים את מעשה גבורה זה, אך גם אחרי אזכורים אלה המשיכו להזכיר אותה כגיבורה אלמונית. באחרונה שולב סיפורה במערך שיעור של היחידה לשוויון בין המינים במשרד החינוך. 

זכרה של רובוטה ושל שלוש חברותיה מונצח בגן ביד ושם בירושלים בפסל שהוקם לזכר הארבע בשנת 1991. בשנת 2008 נחנכו בסידני שבאוסטרליה, "שערי רוזה רובוטה". ב-1994, במלאת 50 שנה למרד הזונדרקומנדו באושוויץ, נקבע לוח זיכרון לזכרה ולזכר חברותיה, במוזיאון באושוויץ שבאושווינצ'ים.
לקריאה נוספת

עדות ישראל גוטמן, פרוטוקול משפט אייכמן, רשומות משפט אייכמן באתר משרד המשפטים.
"אם יש יחידים והם מספרים – חובתם לא לספר רק על עצמם", פרופ' ישראל גוטמן מספר על רוז'ה רובוטה ועל ההתארגנות למרד באושוויץ בריאיון לכתב העת זיקה, יד ושם.
ישראל גוטמן, "המחתרת היהודית באושביץ", ידיעות בית לוחמי הגטאות, 2-3 (14-15), אפריל 1956.
מרק בר, מגילת אושוויץ, תל אביב: ספריית פועלים, תשל"ח, עמ' 3-7.
שרון גבע, אל האחות הלא ידועה: גיבורות השואה בחברה הישראלית, תל אביב: הוצאת הקיבוץ המאוחד, 2010.
חיה קרוין, קחי אותי אתך, הוצאת 'מערכות', 1995.
פסח בורשטיין, הגבורה והקדושה של יהדות יוון, בספר זיכרון שלוניקי - גדולתה וחורבנה של ירושלים דבלקן, עורך דוד א. רקנטי, הוועד להוצאת ספר קהילת שלוניקי, תל אביב, כרך ב', תשמ"ו, עמ' 600
על חלקה של רובוטה במרד הזונדרקומנדו באושוויץ, באתר יד ושם
הערות שוליים

↑  שנת הולדתה המדויקת אינה ידועה. רוז'ה רובוטה, האנציקלופדיה לנשים יהודיות (באנגלית)
↑  רוז'ה רובוטה, האנציקלופדיה לנשים יהודיות.
↑  מרק בר, מגילת אושוויץ, תל אביב: הוצאת ספריית פועלים, תשל"ח, עמ' 3.
↑  עדות ישראל גוטמן במשפט אייכמן, רשומות משפט אייכמן, 1961.
↑  בר, מגילת אושוויץ, עמ' 3.
↑  סיפורה האישי של גוטה בלאו.
↑  עדות ישראל גוטמן במשפט אייכמן, רשומות משפט אייכמן, 1961.
↑  סיפורה האישי של גוטה בלאו, אתר זכור.
↑  עדות ישראל גוטמן במשפט אייכמן.
↑  שרון גבע, אל האחות הלא ידועה: גיבורות השואה בחברה הישראלית, תל אביב: הקיבוץ המאוחד, 2010, עמ' 91-89.
↑  ישראל גוטמן, מרד הזונדרקומנדו, אתר "סנונית" (מתוך עדויות ממשפט אייכמן).
↑  גבע, אל האחות הלא ידועה, עמ' 91-89.
↑  אתר בית מורשת
↑  Rosa Robata memorial unveiled in Sydney, אתר JTA
פסל ארבע הגיבורות של אושוויץ ביד ושם
שורש 102

שורש 102 או טיאן בּוּ (בסינית: 田部, פיניין: Tián bù) הוא השורש ה-102 של הכתב הסיני. פירושו "שדה" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים.
במילון קאנגשי יש 192 תווים (מתוך 49,030) שניתן למצוא תחת שורש זה.
התפתחות

השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+ 0: 田由甲申甴电
+ 1: 甶𤰓 𤰔
+ 2: 男甸甹町甼
+ 3: 画甽甾甿畀畁畂畃畄畅
+ 4: 畆畇畈畉畊畋界畍畎畏畐畑畒畓
+ 5: 畔畕畖畗畘留畚畛畜畝畞畟畠
+ 6: 畡畢畣畤略畦畧畨畩異
+ 7: 番畫畬畭畮畯畱畲畳畴
+ 8: 畵當畷畸畹畺
+ 9: 畻畼畽
+10: 畾畿
+11: 疀疁疂
+12: 疃疄
+13: 疅
+14: 疆疇
+15: 疈
+17: 疉疊
באסטרולוגיה הסינית, 申 מייצג את הענף הארצי התשיעי ומקושר לקוף בגלגל המזלות הסיני. בסימנים אחרים כגון 钿 "מטבע", לשורש יש משמעות פונטית בלבד. במקרים אחרים, הוא קיים עקב הטמעה של שורש דומה אך במקור שונה, כמו ב: 胃 "בטן". במערכת הספרות הסינית העתיקה טיאן-גאן, התו 甲 מייצג את הגזע השמימי (天干) הראשון.
לקריאה נוספת

Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.
Leyi Li: "Tracing the Roots of Chinese Characters: 500 Cases". Beijing 1993, ISBN 978-7-5619-0204-2
Rick Harbaugh, Chinese Characters: A Genealogy and Dictionary, Yale University Press (1998), ISBN 978-0-9660750-0-7.
קרוליין ווזניאקי

| --- | --- |

קרוליין ווזניאקי באליפות אוסטרליה הפתוחה, 2011
 לידה:  11 ביולי 1990 (בת 34) אודנסה, דנמרק
 מדינה:  דנמרק דנמרק
 מקום מגורים:  מונטה קרלו, מונקו
 בן או בת זוג:  דייוויד לי (15 ביוני 2019–?)  רורי מקלרוי (2011–2014) 
 מספר צאצאים:  2 
 גובה:  1.77 מטר
 יד חובטת:  ימין
 פעילות כמקצוענית:  2005–2020 (כ־15 שנים)
 סה"כ פרסים שצברה:  35,730,868 דולר אמריקאי 
 יחידים
 מאזן קריירה:  610–247 (71.18%)
 דירוג שיא:  1 (11 באוקטובר 2010)
 זכיות בטורנירים:  34(30 WTA ו-4 ITF)
 זוגות
 מאזן קריירה:  39–56 
 דירוג שיא:  52 (14 בספטמבר 2009)
 זכיות בטורנירים:  2 (WTA)
 שיאי גראנד סלאם
 זכיות 1
 אליפות אוסטרליה הפתוחה:  זכייה (2018)
 אליפות צרפת הפתוחה:  רבע גמר (2010, 2017)
 וימבלדון:  סיבוב רביעי (2009, 2010, 2011, 2014, 2015, 2017)
 אליפות ארצות הברית הפתוחה:  גמר (2009, 2014)
 תאריך עדכון 29 בספטמבר 2018
 
קרוליין ווזניאקי (בדנית: Caroline Wozniacki; נולדה ב-11 ביולי 1990) היא טניסאית מקצוענית מדנמרק. היא דורגה במקום ראשון במשך 67 שבועות (11 באוקטובר 2010 - 31 בינואר 2012).
הישג השיא של ווזניאקי הוא זכייה בטורניר גראנד סלאם באליפות אוסטרליה (2018) וזכייה באליפות סבב ה-WTA ‏(2017).
ווזניאקי זכתה ב-30 טורנירים ביחידות בסבב ה-WTA.
קריירה מקצועית > תחילת הקריירה

בשנת 2005 קיבלה ווזניאקי לראשונה כרטיס חופשי לשני טורנירים מסבב ה-WTA, בסינסינטי ובסטוקהולם. בשני הטורנירים הפסידה ווזניאקי בסיבוב הראשון, בסינסינטי לפטי שנידר ובסטוקהולם למרטינה סוחה. בשנת 2006 ווזניאקי הגיעה פעמיים לשלב רבע הגמר בטורנירים מסבב ה-WTA, בממפיס (בו הפסידה לאלופה בדיעבד סופיה ארווידסון) ובסטוקהולם (בו הפסידה לאלופה בדיעבד ג'י ג'נג). כמו כן ווזניאקי זכתה בשנה זאת בטורניר אחד מסבב ה-ITF באיסטנבול.
קריירה מקצועית > 2007

שנת 2007 הייתה העונה המלאה הראשונה של ווזניאקי בסבב ה-WTA. בשנה זו ווזניאקי הגיעה בפעם הראשונה לשלב חצי הגמר, בטורניר טוקיו (בו הפסידה לוונוס ויליאמס). כמו כן הגיעה ווזניאקי פעמיים נוספות לשלב רבע הגמר, בפאס (בו הפסידה ליואנה ראלוקה אולארו) ובסטוקהולם (בו הפסידה לאלופה בדיעבד אגניישקה רדוונסקה). בשנה זו ווזניאקי שיחקה לראשונה בשלושה טורנירי גראנד סלאם : היא הגיעה לסיבוב הראשון באליפות צרפת הפתוחה (בו הפסידה לנטלי דשי) ולסיבוב השני באליפות וימבלדון (בו הפסידה למארה סנטנג'לו) ובאליפות ארצות הברית הפתוחה בטניס (בו הפסידה לאליזה קורנה). כמו כן ווזניאקי זכתה בשני טורנירים מסבב ה-ITF, באורטיזי שבאיטליה ובלאס וגאס. בשנה זו נכנסה ווזניאקי לראשונה לרשימת מאה הטניסאיות הטובות בעולם, כאשר עלתה מהמקום ה-103 למקום ה-88.
קריירה מקצועית > 2008

2008 מהווה את שנת הפריצה של ווזניאקי. בשנה זו ווזניאקי זכתה בשלושה תארים מסבב ה-WTA, בסטוקהולם (שם ניצחה את אגנשייקה רדוונסקה בחצי הגמר ואת ורה דושבינה בגמר), בניו הייבן (שם ניצחה את מריון ברטולי ברבע הגמר, את אליזה קורנה בחצי הגמר ואת אנה צ'קבטדזה בגמר) ובטוקיו (שם ניצחה את קאיה קאנפי בגמר). ווזניאקי הייתה לאישה הדנית הראשונה אי פעם שזוכה בתואר יחידות בסבב ה-WTA. ווזניאקי הגיעה לשלב הגמר בטורניר לוקסמבורג (בו הפסידה לילנה דמנטייבה) ולשלב חצי הגמר בטורניר פורטורוז' (בו הפסידה לאלופה בדיעבד שרה אראני). ווזניאקי הגיעה לסיבוב הרביעי באליפות אוסטרליה הפתוחה (שם הפסידה לאנה איבנוביץ') ובאליפות ארצות הברית הפתוחה (שם הפסידה לילנה יאנקוביץ') ולסיבוב השלישי באליפות וימבלדון (שם הפסידה לילנה יאנקוביץ') ובאליפות צרפת הפתוחה (שם הפסידה לאנה איבנוביץ'). בשנה זו ווזניאקי ניצחה לראשונה שחקניות שדורגו בין 20 הראשונות, כאשר ארבעה מתוך עשרת הניצחונות האלה היו על שחקניות שדורגו בין עשר הראשונות (שני ניצחונות על מריון ברטולי, אחד על סבטלנה קוזנצובה ואחד על אגניישקה רדוונסקה). כמו כן ווזניאקי זכתה בטורניר מסבב ה-ITF באודנסה ובתואר זוגות ראשון בטורניר מסבב ה-WTA בבייג'ינג ביחד עם אנבל מדינה גאריגס.
קריירה מקצועית > 2009

גולת הכותרת של ווזניאקי בשנה זו הייתה ההגעה לגמר אליפות ארצות הברית הפתוחה בטניס, בו הפסידה לקים קלייסטרס. ווזניאקי גם זכתה בשנת 2009 בשלושה תוארי WTA נוספים, בחוף פונטה ודרה (הקטגוריה הבינלאומית; ניצחה את אלכסנדרה וזניאק בגמר) שבפלורידה, באיסטבורן (הקטגוריה העליונה; ניצחה את וירז'יני רזאנו בגמר) שבאנגליה ובניו הייבן (הקטגוריה העליונה; ניצחה את ילנה וסנינה בגמר). מלבד הגמר באליפות ארצות הברית הפתוחה הגיעה ווזניאקי בשנת 2009 לשלב הגמר גם בטורנירים בממפיס (הקטגוריה הבינלאומית; הפסידה לוויקטוריה אזרנקה; זכתה גם בתחרות הזוגות ביחד עם אזרנקה), בצ'ארלסטון (הקטגוריה העליונה; הפסידה לזאבינה ליזיקי), במדריד (הקטגוריה העליונה; הפסידה לדינארה סאפינה) ובבסטאד שבשוודיה (הקטגוריה הבינלאומית; הפסידה למריה חוסה מרטינס סאנצ'ס). ווזניאקי העפילה בסוף שנה זו לאליפות סבב ה-WTA, והגיעה עד לשלב חצי הגמר, בו הפסידה לסרינה ויליאמס.
קריירה מקצועית > 2010

ווזניאקי זכתה ב-2010 בשישה טורנירים מסבב ה-WTA. הזכייה הראשונה התרחשה בחודש אפריל, אז זכתה ווזניאקי בפעם השנייה בקריירה שלה בטורניר שנערך בחוף פונטה ודרה. הזכיות השנייה, השלישית והרביעית התרחשו בחודש אוגוסט. תחילה זכתה ווזניאקי במהדורה הראשונה של הטורניר הביתי שלה בקופנהגן. הטורניר הוא מהקטגוריה הבינלאומית, ווזניאקי ניצחה במשחק הגמר את קלרה זאקופלובה. לאחר מכן זכתה ווזניאקי בטורניר מונטריאול (הקטגוריה העליונה-5), בו ניצחה בשלב הגמר את ורה זבונרבה. בסוף חודש אוגוסט היא זכתה בפעם השלישית ברציפות בטורניר ניו הייבן, לאחר שניצחה בגמר את נדיה פטרובה. הזכייה החמישית והשישית התרחשו בחודש אוקטובר. תחילה ניצחה ווזניאקי בגמר טורניר טוקיו את ילנה דמנטייבה, ולאחר מכן זכתה באליפות סין הפתוחה שנערכה בבייג'ינג לאחר ניצחון בגמר על ורה זבונרבה. בנוסף, הגיעה ווזניאקי בשנת 2010 פעמיים לשלב הגמר בטורניר WTA, בטורניר אינדיאן וולס מאסטרס (הקטגוריה העליונה), בו הפסידה לילנה יאנקוביץ' ובאליפות סבב ה-WTA, בה הפסידה לקים קלייסטרס. פעמיים נוספות הגיעה ווזניאקי לשלב חצי הגמר, בטורניר צ'ארלסטון, בו פרשה במהלך המשחק מול ורה זבונרבה, ובאליפות ארצות הברית הפתוחה, בו הפסידה לזבונרבה. לאחר הטורניר באינדיאן וולס היא עלתה למקום השני בדירוג העולמי. לאחר ניצחונה ברבע גמר באליפות סין הפתוחה עלתה ווזניאקי למקום הראשון בעולם. ווזניאקי היא האישה העשרים במספר שהגיעה לפסגת הדירוג העולמי מאז החלה שיטת הדירוג הנוכחית בשנת 1975, והדנית הראשונה לעשות כן.
קריירה מקצועית > 2011

בשנה זו זכתה ווזניאקי בשישה טורנירים בסבב ה-WTA. הזכייה הראשונה התרחשה בפברואר בטורניר דובאי לאחר ניצחון בגמר על סבטלנה קוזנצובה. הזכייה העלתה את ווזניאקי בחזרה למקום ראשון בדירוג העולמי. במרץ זכתה ווזניאקי בטורניר היוקרתי שנערך באינדיאן וולס לאחר שגברה בגמר על מריון ברטולי, באפריל היא זכתה בטורניר צ'ארלסטון כאשר גברה על ילנה וסנינה בגמר ובמאי היא זכתה בטורניר בריסל, לאחר שניצחה במשחק הגמר את פנג שוואי מסין בשלוש מערכות. בחודש יוני זכתה ווזניאקי בפעם השנייה ברציפות בטורניר קופנהגן, לאחר ניצחון בגמר על לוציה שפרובה. בחודש אוגוסט זכתה ווזניאקי בפעם הרביעית ברציפות בטורניר ניו הייבן, לאחר ניצחון בגמר על פטרה צ'טקובסקה. בנוסף לכך, הגיעה ווזניאקי בשנת 2011 לשלב הגמר בשני טורנירים. בטורניר דוחה היא הפסידה בגמר לוורה זבונרבה ובטורניר שטוטגרט היא הפסידה בגמר ליוליה גורגס. בשלושה טורנירים נוספים הגיעה ווזניאקי לשלב חצי הגמר - באליפות אוסטרליה הפתוחה, בה הגיעה ווזניאקי לראשונה בקריירה שלה לשלב חצי הגמר (שבו הפסידה ווזניאקי לנה לי), בטורניר רומא בו הפסידה למריה שראפובה שבסופו של דבר זכתה בטורניר ובאליפות ארצות הברית הפתוחה (הפסידה לסרינה ויליאמס).
קריירה מקצועית > 2012

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשנה זו קרוליין ווזניאקי לקחה חלק בטורנירים רבים של ה-WTA. כמו כן ווזניאקי השתתפה ב-2 גראנד סלאמים - אליפות אוסטרליה הפתוחה והפסידה לקים קלייסטרס ברבע גמר. ברולאן גרוס ווזניאקי הודחה על ידי קאיה קנאפי המדורגת 23 בעולם.
קריירה מקצועית > 2013

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קריירה מקצועית > 2014

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קריירה מקצועית > 2015

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קריירה מקצועית > 2016

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קריירה מקצועית > 2017

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
באליפות סבב ה-WTA שנערכה באוקטובר 2017 זכתה ווזניאקי בטורניר לאחר שניצחה בגמר את ונוס ויליאמס בשתי מערכות (4–6, 4-6).
קריירה מקצועית > 2018

באליפות אוסטרליה הפתוחה שנערכה בינואר 2018 זכתה ווזניאקי בתואר לאחר ניצחון במשחק הגמר על סימונה האלפ מרומניה, שדורגה אז במקום הראשון בעולם, בשלוש מערכות (7–6(7–2), 3–6, 6–4). זו הזכייה הראשונה שלה בטורניר גראנד סלאם, שבעקבותיה העפילה מהמקום השני למקום הראשון בעולם בדירוג העולמי.
קריירה מקצועית > 2019

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קריירה מקצועית > 2020

בינואר בתום השתתפותה באליפות אוסטרליה הפתוחה, הודיעה ווזניאקי על פרישתה מטניס.
2023
בחודש יוני הודיעה על כוונתה לחזור למשחק פעיל, לעונת המשטחים הקשים הצפון-אמריקאית, שבמרכזה אליפות ארצות-הברית הפתוחה.
קריירה מקצועית > גביע הפדרציה

הופעת הבכורה של ווזניאקי בגביע הפדרציה הייתה באפריל 2005, אז היא הפסידה לאנה איבנוביץ' בהפסד של הנבחרת הדנית לזו של סרביה ומונטנגרו.
במשחקי בית אירופה/אפריקה 1 של גביע הפדרציה באילת (2011) ניצחה ווזניאקי את כל שלושת משחקיה ביחידות, אך הפסידה בכל שלושת משחקי הזוגות.
המאזן של ווזניאקי בגביע הפדרציה עומד על 14 ניצחונות (11 במשחקי יחידות ו-3 במשחקי זוגות) מול 8 הפסדים (5 במשחקי יחידות ו-3 במשחקי זוגות).